JohanHeinsen/ENO huggingface dataset:
Ribe Stifts Adresseaviser, 1846-12-04
J Onsdags havde man paa Banegaardspladsen bag Kjøbenhavns Tivoli fyret under Lokomotivet Odin, for at forsøge, hvordan det vilde være i brugbar Stand. Forsøget faldt meget heldigt ud til den tilstedeværende techniske Direktørs Tilfredshed, og Lokomotivet kjørte frem og tilbage paa et StykkeSporvei, som i den Hensigt interimistisk var henlagt. De andre fire Lokomotiver forventes til Kjørenhavn, endnu inden Nytaar. De ville efter Forlydende faae Navn af: "Sjælland, Kjøbenhavn, "Roeskilde og Korsøer. - Jordarbeiderne ved Jernbanen skride daglig betydeligt frem. Høie=Tostrups Bakke er nu aldeles gjennemskaaret, saa at Sidernes Planering og Banens Overbygning kun er tilbage. Saaledes er kun et lille Stykke af Valdbybakke endnu tilbage at fuldende. – Ved det interessante Anlæg af Bannen ved Valdby, hvor der bliver en meget smuk Stationsplads, var det ønskeligt om der kunde anlægges et Slags Rekreationslokale, f. Ex. en baiersk Ølhalle eller en Taverne, da det er at antage at denne Plads vil blive et yndet Valfartsted om Sommeren for Kjøbenhavnerne. (Flp.)
Ribe Stifts Adresseaviser, 1846-12-04
Etatsraad Helsen, der i mange Aar med Udmærkelse har forestaaet Døvstumme-Jnstitutet i Slesvig, er død.
Ribe Stifts Adresseaviser, 1846-12-04
Ved Afstemningen over Andragenderne om en Forfatning og om Slesvigs Optagelse i det tydske Forbund have begge de flensborgske Deputerede reserveret sig et Minoritetsvotum. Da Retsskriver Jepsen fra Rinkenis i Forsamlingens Aftenmode den 25. Novbr. erklærede, at han tiltraadte dette Minoritetsvotum bemærkede Præsidenten, at han ikke, naar han havde manglet ved den egentlige Afstemning, nu bagefter kunde afgive sit Votum.
Ribe Stifts Adresseaviser, 1846-12-04
Dr. Gulich, der, som bekjendt, har indbragt det uforskammede Andragende og Regeringen og Grev Carl Moltkes Afskedigelse, har nu ogsaa, ifølge Stændertid, indbragt en Proposition, der gaaer ud paa, at de tjenstgjørende Meniges og Underofficerers Lønninger i Slesvig=Holsteen forhøies en halv Gang, hvortil den fornødne Sum skal tages af Hertugdømmernes Toldoverskud. Dette er altsaa et Forsøg paa at vinde det Militære for Separatisterne; men Listen er saa grov og saa lidt kacheret, at den ikke kan andet end vække Latter. (Flp.)¬
Ribe Stifts Adresseaviser, 1846-12-04
J Berlin anseer man det for ikke uden Betydning, at den preussiske Konge Søndagen den 15. Novbr. havde indbudt 4 Medlemmer af det slesvig-holsteenglyksborgske og augustenborgske Huus til sig paa Slottet Sanssouct, hvor de nøde en særdeles venlig Modtagelse. Ogsaa smigre Berlinerne sig med den Mening, at det har været deres Konge og ingen Anden, der foranledigede det tydske Forbunds Optræden i det slesvigholsteenske Anliggende. (Dav.) Fra Tønning skrives under 22 Novbr.: Hvor stor Vandmangelen er her paa Landet (i Marsken), derom kan man paa andre Steder gjøre sig et Begreb, naar vi meddele, at her indtræffe daglig mange Vogne fru Landet for at hente Vand, og ikke alene Bønder fra Eidersted (Tønnings Omgivelse), men endog fra Dithmarsken hentes her Vand, saa at ogsaa Vandmangelen her omsider maa blive følelig. Den herværende Slotsgrav er allerede næsten udtømt.
Ribe Stifts Adresseaviser, 1846-12-04
Sidst i forrige Maaned er et skrækkeligt Mord blevet forøvet i Stangled, en Miil fra Kappel. En gammel, eneboende Kone er bleven fundet ihjelslaaet i sin Bolig, bedækket paa Hovedet med flere Saar og berøvet sine Sengeklæder og Penge, omtrent 5 Mk. Kour. (Kap. Ugbl.)¬
Ribe Stifts Adresseaviser, 1846-12-04
Et ved Hr. Professor Bay fra Paris forskrevet Orgel efter en ny Konstruktion er i Søndags (første Søndag i Advent) for første Gang bleven taget i Brug i Vinge Kirke, hvis Eier, Hr. Kammeraad Koch til Ulstrup, har skjænket Kirken Samme. Dette smukt udstyrede Jnstrument, der i det Ydre noget ligner et Klaveer, men er kortere og høiere, har 10 Stemmer, der, ligesom hos de større Orgeler, ere til at omstemme. Dets Toner ere overordentlig fyldige, og det har den Eiendommelighed fremfor andre Orgeler, at det kan spilles forte og piano, med større eller mindre Styrke, eftersom Organisten træder Bælgen hurtigere eller langsommere. Dette Slags Orgeler, der skal kunne haves her for circa 450 Rbd., kan saaledes spilles ganske med Foredrag, som et andet Jnstrument. (Rand. Av.)
Ribe Stifts Adresseaviser, 1846-12-04
Fra det nordlige Vensyssel skrives i Aalb. Avis: Her i Egnen er i dette Efteraar af Hr. Landoekonom Frandsen udført flere kunstmæssige Engbevandinger, deels paa de større Eiendomme, f. Ex. Hovedgaardene Kjersgaard og Odden, og deels paa mindre Eiendomme; og den Sagkundskab, hvormed Hr. Frandsen udfører disse Anlæg - i Forbindelse med hans beskedne Fordringer – synes her at livlig gjøre Opmærksomheden for Engkulturen; thi ogsaa af flere Bønder har Hr. Frandsen modtaget Engagement i denne Retning. For Øieblikket lader Eieren af Odden, Hr. Kammerraad Gräbert, en ham tilhørende og i dens nærværende Tilstand næsten værdiløs betydelig Hedestrækning nivellere, for derefter ved Overrislingsanlæg at forvandle den til Eng. Af saadant tildeels aldeles unnyttigt Hedeareal har Vensyssel meget, som med en forholdsviis ringe Bekostning kunde vorde et Skjød for Frugtbarhed og rigeligt Udbytte."
Ribe Stifts Adresseaviser, 1846-12-04
Udnævnelser. Under 26. Novb. er Toldoppebørselskontrolleur paa Sylt, Krigsassessor C. P. Randel, allern. udn. til virkelig Krigsraad.
Ribe Stifts Adresseaviser, 1846-12-04
Døde. Kjøbenhavn: Tobaksfabrikør P. Bech, 71 A.; Kammerherre, Kommander i Søe-Etaten, C. A. Bielke; Mad. M. Bornemann f. Engelstoft, 35 A., Kand. theol. N. A. T. Schow, 27 A.; Stud. phil. C. Friis, 21 A.; K. Zuschlag f. Schølert, 78 A. Mad. K. M. Petersen f. Toftegaard, 42 A.; Enkemad. A. M. Moldrup f. Stegmann, 84 A.; Jfr. C. G. H. Ernst, 17 A. Frederiksbergby. Wiste C. Raae, 27 A. Helsingør. Enkemad. N. Brown f. Burd. Hillerødsholm. Jfr. L. H. Hornemann, 21 A. Hegnetslund pr. Kjøge. Jfr. C. Hansen, 35 A. Ringsted, Kjøbmand og Borgerrepræsentant P. C. Grundtvig, 47 A. Bogense: Carl E. Neess, 28 A. Skjoldenæsholm. Jfr. S. C. Schrøder, 70 A. Marienberg paa Lolland; Enkemad. S. G. Mathiesen f. Jansen, 56 A. Nyborg, Rasmus P. Rasmussen, 15 A. Skagen: A. M. Andersen f. Berthelsen, 66 A. Aalborg: Enkemad. D. M. Mou f. Møller, 66 A. Frederikssund. Jfr. T. Smith, 18 A. Randers. Fuldmægtig J. A. Fredberg, 28 A. Viborg, Skomagerm. P. Langeland, 66 A. Aarhuus: Mad. T. N. Stelfeld f. Bidsted, 22 A. Horsens; Enkemad. B. Taaning f. Sørensen, 74 A.
Ribe Stifts Adresseaviser, 1846-12-04
Handelsefterretninger. Hamborg, d. 23. Novbr. Hvede blev stærkt opkjøbt og udført til Frankrig og er derfor stegen noget. Rug var ligeledes søgt til lidt høiere Priis. Byg stille. Havre holdt Priis. Middelpriserne vare: Hvede 126 Pd. (en d. Skp. 26. enfjerded. Pd.) 6 Rd. 32 s.; Rug 122 Pd. (en d. Skp. 25 eth. Pd.) 5 Rd. 10 ls.; Byg 106 Pd. (en d. Skp. 22 Pd.) 4 Rd.; Havre 79 Pd. (en d. Skp. 16 eth. Pd.) 2 Rd. 24 ls. Handelen med Smør var ubetydelig, hvorfor Prisen er dalet.
Ribe Stifts Adresseaviser, 1846-12-04
J London holdt Hvede Priis; Byg var dalet, men Havre stegen.
Ribe Stifts Adresseaviser, 1846-12-04
Fra Paris skrives under 26. Novbr., at Kornpriserne i Landet begynde at dale betydeligt. Flensborg, d. 27. Novbr. Hvede 6 Rd. 4 ls.; Rug 5 Rd. 4 ls.; Byg 3 Rd. 16 ls.; Havre 2 Rd. 16 ls.
Ribe Stifts Adresseaviser, 1846-12-04
Kjøbenhavns Børs-Kours, den 1. Decber. Hamborger Banco a vista 196 pCt. Bank-Diskonto 4 pCt. Disconto paa Vexler paa Hamborg 5 pCt. 4 pCt. Kongl. Obligationer 102 a 102 Rbd. - Nationalbankactier 170 a 170 1/2 Rbd.
Ribe Stifts Adresseaviser, 1846-12-04
Hamborgs Bors-Kours den 1. Decbr. Slesvig=Holst. Species 1 3/4 pCt. Avance mod Banco. Dansk grov Kour. 231, Skillings-Stkr. 25 1/2 a 26 pCt. slettere end Banco. - Louisd. og Frd. 13. Mk. 11 1/2 s.; Slesvig=Holst. Species a 60 sk. Krt. 122 3/5, Nye, a 31 s. 125, Preussiske Dalere a 40 sk. 125 3/5 Mark Kour. for 100 Mk. Bco.
Ribe Stifts Adresseaviser, 1846-12-04
Ved Tallottoriets 1463. Trækning i Altona udkom: No. 61. 64. 19. 65. 4.
Ribe Stifts Adresseaviser, 1846-12-04
Ribe. For Domkirkens Reparation havdes tre forskjellige Indgange til samme til stor Bekvemmelighed især for ældre Folk, der da kunde søge den for dem bekvemmeste. Nu derimod er kun Hovedindgangen aaben, hvoraf følger, at Alle som besøge Kirken fra den nordlige og østlige Deel af Byen maa gjøre en forældre og svagelige Folk betydelig Omvei, imod den høist ubehagelige Blæst, som næsten altid finder Sted, ved Kirkens Sider, og som enhver Dame maa undsee sig ved at passere i Stormveir og i dette Tilfælde aldeles ikke kan passeres af ældre og svagelige Folk. Vi ville derfor tillade os at anmode Vedkommende om, at tage under Overveielse, om det dog ikke er et billigt Ønske, at Kirkens Jndgang ud til Torvet igjen aabnes om Søndagen.
Ribe Stifts Adresseaviser, 1846-12-04
For Klokkeringningen her i Byen er vedtaget et nyt Reglement, hvorved en Forandring fornæmmelig med Hensyn til Morgenringningen er indtraadt. 1ste Ringning skeer næmlig med Tolvklokken: fra 1. Novbr. til sidste Februar - Kl. 8; fra Mikkelsdag til 31. Octbr. og fra 1. Marts til Paaske Kl. 7, og fra Paaske til Mikkelsdag Kl. 5. 2den Ringning skeer med den lille Klokke: fra Paaske til Mikkelsdag Kl. 7. Den hidtil brugte Ringning Kl. 8 bortfalder altsaa undtagen i de anførte Vintermaaneder, da den bliver første Ringning. De øvrige Ringninger ere uforandrede: Kl. 10,12, 2, 5 og 7 hele Aaret.
Ribe Stifts Adresseaviser, 1846-12-04
Paa Dagen for de 3 store Høitider ringes med alle Klokker fra Kl. 12 til 1 og paa Aftenen for almindelig Bededag fra Kl. 6 til 7.
Ribe Stifts Adresseaviser, 1846-12-04
Sognefoged i Sommersted Sogn. Gaardeier i Beftoft Sogn
Ribe Stifts Adresseaviser, 1846-12-04
Bekjendtgjørelser. Den 26, dennes hjemkaldte Gud til et bedre Liv min inderlig elskede og uforglemmelige Mand, Oluf Christian Holt Cortsen, Sognepræst for Saltum og Hune Menigheder, efter 11 Dages Sygeleie, i hans Alders 75de Aar. 1 Sön, og 2 Dottre modtage ham hos Gud, imedens i Sön, 2 Döttre og Svigersönner samt 5 Børnebørn begræde med mig Tabet af en om og elskende, Fader og Ægtefælle. Saltum Præstegaard, den 28 Novbr. 18446. M. K. Cortsen, födt Bering.
Ribe Stifts Adresseaviser, 1846-12-04
Med dyb Kummer maa jeg herved bekjendtgjøre for fraværende Slægt og Venner, at min inderlig elskede retskafne Kone, vore Børns kjærlige og omhyggelige Moder, efter mange Aars Svaghed og 6 til 7 Maaneders Sygdom afgik ved Døden i Dag, efterat hun i rigelig 25 Aar havde deelt Livets Glæder og Bekymringer med mig. Gud give mig og mine Børn Kraft til med christeligt Sind at bære vor Sorg. Harris den 27. November 1846. Brasen.
Ribe Stifts Adresseaviser, 1846-12-04
Fredagen den 11. ds. Klokken 7 om Aftenen vil paa Cathedralskolen blive afholdt et Møde, til hvilket Undertegnede indbyde de af Byens Jndvaanere, som maatte ønske at deeltage i en paatæntt Læseforening, hvor der skulde forefindes saavel de vigtigste Dagblade som ogsaa enkelte andre nyere udkommende Skrifter, hvilke, efterat have henligget deres Tid i en Læsestue, skulde cirkulere mellem Medlemmerne. Vi have Haab om at faae grundlagt et lille Bibliothek, hvorfra der da vil skee Udlaan strax ved Læseforeningens Begyndelse. Det Nærmere vil blive afgjort af Forsamlingen. Ribe den 4. Decbr. 1846. Jacobi. Thorup. Leth.
Ribe Stifts Adresseaviser, 1846-12-04
Et sort Silkefløiels-Tørklæde med kulørte Striber, er tabt, Finderen bedes at aflevere Samme paa Adressekontoiret.
Ribe Stifts Adresseaviser, 1846-12-04
Fiint Hvedemeel bekommes hos Undertegnede paa Midt Mølle. F. Erichsen. Hjemkommen fra Hamborg, er jeg bleven forsynet med en Deel nye og smagfulde Varer i Manufactur og Galanterie, samt Glasvarer & Fajance, ligesom jeg ogsaa udsælger en Deel ældre Gjenstande, til betydelig nedsatte Priser. Varde den 2. December 1846. J. Cohn. Trykt i Ribe hos Chr. sal. Hyphoff.
Ribe Stifts Adresseaviser, 1846-12-04
Første Bekjendtgjørelse. Omendskjøndt Enken efter afdøde Gjæstgiver Hans Andreas Hansen i Mehlbye, Skjerrebek Sogn, ikke betvivler, at den Afdødes Boe vil være fuldstændig i Stand, til at betale sin Gjæld, saa har hun dog med Hensyn til de umyndige Børns Tarv holdt det for rettest, kuns under denne Forudsætning at tiltræde Boet og til den Ende, for at erfare sammes Beskaffenhed, at forlange et almindeligt Proclam emaneret. Thi indkaldes herved paa Rettens Vegne Alle og Enhver, som skulle formene at have nogensomhelst, personlig eller tinglig, betinget eller ubetinget Fordring, imod bemeldte Boe efter afdøde Hans Andreas Hansen i Mehlbye, dog med Undtagelse af de protocollerede Creditorer, til for det Kongelige Hvidding Herreds=Actuariat i Brøns, at anmelde saadan inden 12 Uger, fra dette Proclams sidste Bekjendtgiørelse, og derved iagttage det Fornødne, under Straf af Udelukkelse og evig Tanshed. Tillige opfordres de, som maatte skylde noget til Boet, til ligeledes at anmelde saadant inden samme Tid, og paa samme Sted. Toftlund i Herredsfogdiet for Hvidding og Nørrangstrup Herreder, den 30. November 1816. Ahlmann.
Ribe Stifts Adresseaviser, 1846-12-04
Mandagen den 21. dennes, Formiddag Kl. 10, bliver paa Veile Raadstue afholdt en Skiftesamling i Boet efter tidligere afdøde Told- og Consumtions-Underbetjent Peter Andreas Krone og ligeledes afdøde Enke Marine Elisabeth født Beck, til hvilken Skiftesamling Arvingerne indkaldes, for at erklære sig over Boets Anliggender, og navnlig ville de Arvinger, som efter det udstædte Proclama have meldt sig, blive opfordrede til at afgive Erklæring om, hvorvidt de erkjende hinandens Arveret. Ved denne Skiftesamling ventes Skiftet optaget til Slutning. Byfogedcontoiret i Veile den 2 December 1846. Hersleb.
Ribe Stifts Adresseaviser, 1846-12-04
At Boet efter afgangne Møller Poul Knudsen og ligeledes afdøde Hustrue Anna Maria Schmidt af Drabeks Mølle foretages til Slutning her paa Contoiret Onsdagen den 23. denne Maaned og Formiddagen Kl. 9, bliver overeensstemmende med Pl. 21. April 1824 herved bekjendtgjort til Efterretning for Boets Vedkommende. Herredscontoiret i Kolding den 2 December 1846. C. W. Qvistgaard. Bog- og Papiirhandel i Varde.
Ribe Stifts Adresseaviser, 1846-12-04
Undertegnede undlader ikke herved at bringe til offentlig Kundskab, at jeg i Skovbogaden i Varde ligeoverfor den gamle Amtstue har etableret en Bog og Papiirhandel, som er forsynet med alle Skrive materialier, saasom forskjellige Sorter Concept, Propatria, Bikube og Postpapiir, Lakker af Holmblads Fabrik, Oblater, Blæk, præparerede Gaasepenne, Staalpenne og Holdere til Staalpenne, Blyanter, Regnetavler og Grifler, alle herpaa Egnen brugelige Skolebøger, Psalmebøger med det nye Tillæg og Tillægget alene, samt flere forskjellige Bøger, og billeder. De Bøger, hvormed jeg ikke er forsynet, ville efter bestilling strax blive anskaffede til almindelig Bogladepriis. Jeg tør forsikkre og billige, men aldeles bestemte Priser. Stemplede Spillekort bekommes som hidtil for 13 1/2 og 17 1/2 Ls. pr. Spil. Varde den 27. November 1846, Post,
Ribe Stifts Adresseaviser, 1846-12-04
Forligelses=Commissair og Stempletpapiirs Forhandler.
Ribe Stifts Adresseaviser, 1846-12-04
Rettelse. ohn. J f. A. 3 Kol. 2. Sp. 19. L. staaer: 1826 istedetfor 184.
Ribe Stifts Adresseaviser, 1846-12-07
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Mandagen den 7. December. No 144.
Ribe Stifts Adresseaviser, 1846-12-07
Udenlandske Efterretninger. Portugal. De seneste Efterretninger herfra mælde, at Baron Casal ikke har vundet nogen Seir over Jnsurgenterne, men tverimod, at Sa da Bandeira har slaaet ham i Provindsen Mino. Det hedte, at Casal maatte flygte over paa spansk Grund. Den fortælles, at da das Antas havde oplæst det Dekret for sine Soldater, hvorved han berøves alle sine militære Værdigheder med den bemærkning, at nu var han aldeles deres Ligemand, blev han strax af hele Hæren udraabt til dens General. Das Antas skal den 19. Novbr. have foretaget et heldigt Angreb paa Fortropperne af Dronningens Tropper. Jmidlertid var man ikke ganske uden Haab om, at den engelske Oberst Wylde var færd med at bringe et Forlig istand paa ærefulde Betingelser for Regeringen.
Ribe Stifts Adresseaviser, 1846-12-07
Spanien. J Catalonien synes den carlistiske Bevægelse at gribe om sig. Flere Bander have viist sig paa forskjellige Steder og man talede om Cabreras Ankomst.
Ribe Stifts Adresseaviser, 1846-12-07
Gallizien. Hovedmændene for den galliziske Opstand ere dømte til at hænges, men man meente, at Dommen vilde blive formildet.
Ribe Stifts Adresseaviser, 1846-12-07
Rusland. Russiske Blade fortælle om en Seir, som General, Fyrst Bebutow har vundet over Schamyl, der stod i Spidsen for 15,000 Md., hvoraf 800 bleve dræbte og 300 fangne.
Ribe Stifts Adresseaviser, 1846-12-07
Frankrig. Jour, des Deb. indeholder Lord Palmerstons Protest i Anledning af Krakaus Jndlemmelse i Østerrig. Lorden gaaer ud fra den Forudsætning, at Krakaus Usurpation endnu kun er et Project, og viser, at en saadan Forholdsregel vil ikke kunne taales. – Man havde et Rygte om, at Kong Ludvig Philip har sendt Dronning Victoria et egenhændigt Brev, hvori han foreslaaer en Forlovelse mellem Greven af Paris og Dronningens ældste Datter. Ligeledes skal der være gjort Forslag om en Forlovelse mellem Kronprindsen af Portugal og Dronning Victorias anden Datter. Synderlig Tiltro fæster man imidlertid ikke til disse Rygter. Tours og enkelte andre Steder i Frankrig har fundet temmelig alvorlige Uroligheder Sted i Anledning af Udførsel af Korn.
Ribe Stifts Adresseaviser, 1846-12-07
Blandinger. Den franske Jndenrigsminister har overdraget Videnskabernes Akademi i Paris at udnævne en Komit tee for at udarbeide forbedrede Dødelighedstabeller og ved statistiske Fakta søge at udfinde om det ikke skulde være muligt at begrunde en Pensionsfond for gamle Folk af begge Kjøn af den arbeidende Klasse, til hvilken Deeltagerne i deres kraftige Aar vilde have at indskyde et ringe Bidrag.
Ribe Stifts Adresseaviser, 1846-12-07
Rygtet om at Cholera havde naaet Aleppo synes ikke at have stadfæstet sig. Skorstenen til et Jernsmelteværk, som bygges i Konstantinopel, er nyligen styrtet ned og har dræbt 52 Arbeidere.
Ribe Stifts Adresseaviser, 1846-12-07
Fra Kønigsberg berettes, at Brændeviinspriserne ere der i nogen Tid dalede 20 pCt., da Brugen af Brændeviin har formindsket sig en Trediedeel.
Ribe Stifts Adresseaviser, 1846-12-07
Det militære Ugeblad i Berlin indeholder en Artikel om nogle med Skydebomuld foranstaltede Forsøg, hvoraf fremgaaer, at Bomulden virker mere uregelmæssig end Krudt; den Lethed, hvormed Bomulden tænder (den exploderer ved 700 Varme, Krudt derimod først ved 240) gjør dens Opbevarelse, dens Transport, dens Forarbeidelse til Munition meget farligere end Krudtets, fast presset i Rør har Bom ulden ingen Virkning: til Raketter, Tændere, Slag rør a. kan Krudt saaledes ikke undværes; Forfærdigelsen af Bomulds Karduser og Patroner gaaer meget langsomt fra Haanden; ved de bestaaende Jndretninger er Bomulden uanvendelig til Ladning af Jnfanterigeværer, Karabiner og Pistoler. Efter det her anførte er Skydebomuld altsaa fuldkommen uanvendeligt til Krigsbrug, idet mindste den Art, som man har forsøgt i Berlin, der dog ikke er forfærdiget af Schönbein.
Ribe Stifts Adresseaviser, 1846-12-07
Indenlandske Efterretninger. Hjørring Avis fortæller følgende Anekdote fra Hovedstaden. Efterat den korporlige Straf var afskaffet ved det Militære, ere de mindre gode Subjecter, hvoraf der naturligviis blandt saa mange ogsaa gives adskillige, blevne værre end før, og ere vanskelige at bringe til Orden. Et saadant slet Subject, der tjente ved et af vore Kavalleriregimenter, blev saaledes reent ubændig, og var ikke ved noget Middel at bringe til at gjøre noget Gavn. Da nu Dagen kom, hvor Mandskabet skulde hjempermitteres, kom hver enkeltviis til Eskadronschefen og fik deres Pas. Da Eskadronschefen, der var en stærk Mand, havde givet hiint Subjekt sit Pas, sagde han: "See nu, Peer Nilen, nu er Du ikke længer Soldat, og jeg ikke din Ridtmester; Du er Peer Nilen, og jeg W. Du har gjort Alt for at ærgre mig; nu skal Du F gale mig hale Prygle og dermed tog han fat paa Peer Nilen, og gav ham sin Bekomst. See nu, sagde Ridtmesteren, kan Du klage til din Amtmand, Politimester eller hvem F. Du vil; dine velfortjente Hug har Du faaet. Men Peer Nilen klagede ikke. Det var den rette Kuur, der var anvendt.
Ribe Stifts Adresseaviser, 1846-12-07
Efterat det i lang Tid har været stille med Aktie foretagender, bringer Kbhavns Adresseavis nu Jndbydelser til tvende saadanne. Det Ene er en Jndbydelse fra Hr. J. J. Rundin til Stiftelse af et Actieselskab til Jndkjøb og Udvidelse af den paa Eiendommen Kongensgave, i Helsinge pr. Hillerød værende ægte danske Porcellains- og Steentøifabrik; det andet et af Hr. W. T. Grandjean proponeret Anlæg af et Glasværk paa Bornholm.
Ribe Stifts Adresseaviser, 1846-12-07
Den afdøde Botaniker Kamphøvener, hvis Bogsamling i tilstundende Foraar vil komme til Auktion, har ifølge efterladt testamentarisk Bestemmelse tilladt Universitetet forlods at udtage af Samlingen, hvadsomhelst det maatte mangle til sit Bibliothek, uden at give noget Vederlag herfor. (Nord. Lit. Td.) Forpagteren af Slagelse Postgaard, Hr. F. C. Thomsen, har nu i Vestsjællandske Avis oplyst, hvad der har givet Anledning til, at Eierinden Fru Schjøtt ved Gaardens Salg har fastsat den Bestemmelse, at Kjøberen er underkastet en Mulkt af 1000 Rbd., saafremt han igjen sælger Gaarden til Hr. Thomsen. Da han modtog Gaarden 1. Mai 1838 skulde Alt leveres i fuldkommen forsvarlig Stand, men hvilket ingenlunde fandt Sted. Han vilde ikke tillade Fruen og Børnene at have samme Rettigheder i Gaarden og Haven, som da de vare i Besiddelse deraf. Han har flere Gange været i det ubehagelige Tilfælde, at maatte tilbageholde Forpagtningsafgiften, og havde deponeret den hos Øvrigheden, da han forgiæves havde anmodet Fruen og Laugværgen om at faae Gaarden, der er gammel, ordentlig vedligeholdt, at ikke Vandet skulde vedblive at gaae igjennem Tag, Loft, Gibsdække ned i Sengene. Dette voldte et spændt Forhold imellem dem. Fruen med Laugværge lod ham stævne; Forlig blev indgaaet saaledes, at Fruen. erholdt Pengene imod at istandsætte Manglerne 14 Dage efter, imod ellers at give for hver Dag, der hengik længere, 1 Rbd. i Mulkt til Slagelse Kjøbstads Fattigkasse. Endvidere bemærker han, at han aldrig har forlangt Gaarden tilkjøbs af Fru Schjøtt, ligesaalidet som det kunde falde ham ind at kjøbe den under nuværende Periode, da en Jernbane muligen om nogle Aar vil gaae gjennem Landet, og Jngen kan forudsee, hvad Virkning samme kan foraarsage paa Gjæstgiverierne; og da han efter sin Kontrakt har noget over 11 Aar tilbage, saa har han ingen Grund til, at det skulde være ham maatpaaliggende, at faae Gaarden i Eie; det er ham iøvrigt kjært, at han for Fremtiden seer sig fritaget for den Ubehagelighed at have med velædle Fru Schjøtt og Laugværge at gjøre.
Ribe Stifts Adresseaviser, 1846-12-07
Fra Odense skrives i O. Th. A.: En ædel Mand, de med den inderligste Varme i en lang Række af Ar havde helliget sin utrættelige og opoffrende Virksomhed til denne Kommunes Vel, er Natten til den 3. ds. indgaaet til den evige Hvile. Denne Stads høitagtede og almeenelskede Borgermester, Etatsraad, Ridder Reimuth, er ikke mere. J Sommer hjemkommen fra en Reise, af hvilken han havde haabet en heldbringende Jndflydelse for Sundheden, men hvorfra han medbragte Spiren til en haardt angribende Sygdom, kastedes han strax paa det Sygeleie, der, trods en ædel Hustrues omhyggelige Pleie og Lægernes Bestræbelser, tillige skulde blive hans Dødsleie. – Budskabet om hans Død modtoges her overalt med sand Beklagelse over Tabet af en Mand, hvis sjeldne Humanitet, hjertelige Sindelag, Dygtighed i sit Kald og Kjærlighed til denne Stad og dens Borgere maatte vinde ham den almindelige Agtelse og Kjærlighed, der længe ville bevare den Ædles Minde i kjærligt og taknemmeligt Eftermæle.